Diari Oficial de la Generalitat Valenciana


Sumari del DOGV 6331, del 12-08-2010 (2010/8582)

Esmena de la informació pública de l'alternativa tècnica del programa d' actuació integrada, per gestió indirecta, de la unitat d'execució 1 del sòl urbà residencial de Canals.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6331

Data del DOGV
:   12-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8582


Data del document
:   28-06-2010

Organisme emissor
:   Mirador Constructora Promotora Urbanizadora, SL

Tipus de document
:   Anunci

Descriptors 

:   * Canals
    * empresa privada
    * pla d'urbanisme

Esmena de la informació pública de l'alternativa tècnica del programa d' actuació integrada, per gestió indirecta, de la unitat d'execució 1 del sòl urbà residencial de Canals. [2010/8582]  
L'entitat Mirador Constructora Promotora Urbanizadora, SL, domiciliada a Xàtiva (València), carrer Baixada del Carme, número 10, porta 1, i amb CIF R66788588, a l'efecte del que disposa la Llei 16/2005, de 30 de desembre, Urbanística Valenciana, i en especial l'article 134, i amb motiu del concurs de programació de la unitat d'execució 1 del sòl urbà residencial del Pla General d'Ordenació Urbana (PGOU) de Canals, publicat en el Diari Oficial de la Comunitat Valenciana (DOCV) de 23 de desembre de 2008, en compliment del requeriment que li han efectuat en la provisió de l'Alcaldia de 23 de març de 2010 i a l'efecte d'esmenar el contingut de les publicacions efectuades el 22 de juny de 2009 en el diari El Mundo i el 23 de juny de 2009 en el DOCV, informa a tots els possibles interessats i sotmet a informació pública:   
1. L'alternativa tècnica de programa d'actuació integrada de gestió indirecta (comprensiva de memòria d'alternativa tècnica de programa d'actuació integrada, pla de reforma interior, estudi d'integració paisatgística, estudi acústic, estudi de trànsit, projecte d'urbanització i pla de qualitat d'obra y gestió mediambiental), que va presentar el 17 de juny de 2008 a l'Ajuntament de Canals a fi de planificar, desenvolupar i executar les obres d'urbanització dels terrenys inclosos a la unitat d'execució 1 Sòl Urbà Residencial del PGOU de Canals y delimitada en el pla de reforma interior elaborat a aquest efecte.  
2. Les bases particulars que regulen l'adjudicació del Programa d'Actuació Integrada de la Unitat d'Execució 1 del Sòl Urbà Residencial del Canals van ser aprovades pel Ple de l'Ajuntament de Canals el 27 de novembre de 2008 i publicades en el DOCV número 5919 de 23 de desembre de 2008.   
3. L'alternativa tècnica de programa d'actuació integrada i documents de què s'acompanya han sigut protocol·litzats a la Notaria de Rafael Estevan Gordo, sítia a Canals (València), avinguda Jaume I, número 12, CP 46262.   
4. Un exemplar de la dita alternativa tècnica s'ha depositat amb data de 17 de juny de 2008 a l'Ajuntament de Canals.  
5. El present anunci es publicarà en el Diari Oficial de la Comunitat Valenciana i en un diari no oficial d'àmplia difusió a la localitat afectada.  
Abans de les publicacions al·ludides que van ser efectuades el 22 de juny de 2009 en el diari El Mundo i el 23 de juny de 2009 en el DOCV, es va procedir a la remissió d'avisos als titulars cadastrals de drets afectats informant-los de la presentació de la dita alternativa tècnica de programa d'actuació integrada.   
6. Dins del termini d'un mes a comptar des de la publicació del present anunci en el DOCV qualsevol persona podrà comparéixer a la Notaria de Rafael Estevan Gordo, sítia a Canals (València), avinguda Jaume I, número 12, CP 46094, horari de 10.00 a 14.00 hores de dilluns a divendres, i obtindre una còpia a càrrec seu de l'acta que conté l'alternativa tècnica i documentació complementària o sol·licitar la seua exhibició.   
Igualment es podrà consultar la dita documentació i l'expedient administratiu format a aquest efecte a l'Ajuntament de Canals els dies hàbils de 09.00 a 14.00 hores.  
7. Dins del mencionat termini d'un mes podran presentar-se, tant davant de l'esmentada Notaria de Rafael Estevan Gordo com davant de l'Ajuntament de Canals, les al·legacions que es consideren oportunes.  
8. Durant el període d'exposició pública es podran fer consultes a un tècnic de l'equip redactor, per a l'aclariment de dubtes, conceptes o altres qüestions relatives al programa, els divendres de 12.00 a 14.00 hores, prèvia cita a les oficines de Mirador Constructora Promotora Urbanizadora, SL, sítia a Xàtiva (València), carrer de Baixada del Carme, número 10, porta 1. Per a sol·licitar cita s'haurà de telefonar al 116 362 617.   
9. El termini màxim per a la resolució de l'adjudicació del programa serà de 6 mesos des de l'obertura de les proposicions juridicoeconòmiques, conforme al que disposa la base 23a de les bases generals aprovades pel Ple de l'Ajuntament de Canals en la sessió celebrada el 29 de maig de 2008.  
Si no s'acorda l'adjudicació dins del termini màxim indicat en l'apartat anterior, el concurs es podrà declarar desert. En aquest cas, els concursants tindran el dret a retirar les seues proposicions i a la devolució de las garanties provisionals (art. 319 del ROGTU en relació amb el 137.2 de la LUV).  
10. El present anunci es publica igualment a fi que servisca d'anunci als afectats desconeguts, o a aquells de qui no conste l'adreça, o conste erròniament al Registre Cadastral, de conformitat i a l'efecte previst en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener.  
La relació de titulars de drets afectats als quals no s'ha aconseguit efectuar la notificació relativa a la informació pública de l'alternativa tècnica de Programa d'Actuació Integrada de la Unitat d'Execució 1 del Sòl Urbà Residencial del PGOU de Canals per mancar de domicili conegut o per constar aquest erròniament, es la següent:  
\* \* \* \* \* \* \* \* \* \* \* \* \*  
  
Canals, 28 de juny de 2010.- En representació de l'entitat Mirador Constructora Promotora Urbanizadora, SL: José Sala Marín.